《皋桥》
宋代·周文璞

伯鸾出京师，慷慨歌五噫。
岂无济时心，升降与我违。
有来适吴中，舂粱救寒饥。
吴人皋伯通，舎之慰穷栖。
方志虽或除，此桥犹可稽。
伯鸾号逸民，佳传照绿绨。
伯通赖有此，庶几与子齐。
至今阊门外，两冢陪要离。
累累各高大，冥冥春草萋。
古者贤哲人，不计凤与鸡。
焜耀亦偶尔，埋没何凄兮。
出语贺两公，亦以昌吾诗。

作者简介：周文璞（约公元1216年前后在世）字晋仙，号方泉，又号野斋、山楹等，阳糓（今属山东）人。生卒年均不详，约宋宁宗嘉定中前后在世。祖上农事耕桑。祖、父随宋室南渡而流落江南。他在宁宗时曾任过溧阳县丞，后隐居于方皋，穷困潦倒。与南宋著名词人姜夔友好。著有《方泉集》四卷。《四库总目》张端义极称他的灌口二郎歌、听欧阳琴行、金铜塔歌，以为不减李贺与李白。词存二首。